CELEX: 32019R0791
Language: da
Date: 2019-05-16 00:00:00
Title: Kommissionens gennemførelsesforordning (EU) 2019/791 af 16. maj 2019 om 302. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

17.5.2019   
               
               
                  DA
               
               
                  Den Europæiske Unions Tidende
               
               
                  L 129/1
               
            
         KOMMISSIONENS GENNEMFØRELSESFORORDNING (EU) 2019/791
         af 16. maj 2019
         om 302. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1 og 5, og
         ud fra følgende betragtninger:
         
                     (1)
                  
                  
                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.
                  
               
                     (2)
                  
                  
                     Den 14. maj 2019 besluttede sanktionskomitéen under FN's Sikkerhedsråd at tilføje et punkt til listen over de personer, grupper og enheder, over for hvem indefrysningen af midler og økonomiske ressourcer skal gælde, og at fjerne et punkt fra samme liste. Bilag I til forordning (EF) nr. 881/2002 bør derfor ændres.
                  
               
                     (3)
                  
                  
                     For at sikre, at foranstaltningerne i denne forordning er effektive, bør den træde i kraft øjeblikkeligt —
                  
               VEDTAGET DENNE FORORDNING:
         
            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. maj 2019.
            
               
                  På Kommissionens vegne
               
               
                  For formanden
               
               
                  Chef for Tjenesten for Udenrigspolitiske Instrumenter
               
            
         
         
            (1)  EFT L 139 af 29.5.2002, s. 9.
      
      
         
            BILAG
            I bilag I til forordning (EF) nr. 881/2002 foretages følgende ændringer:
            
                        1)
                     
                     
                        Følgende punkt tilføjes under overskriften »Juridiske personer, grupper og enheder«: »Islamic State in Iraq and the Levant — Khorasan (ISIL-K) (alias a) ISIL Khorasan, b) Islamic State's Khorasan Province, c) ISIS Wilayat Khorasan, d) ISIL's South Asia Branch, e) South Asian Chapter of ISIL). Andre oplysninger: Den Islamiske Stat i Irak og Levanten – Khorasan (ISIL-K) blev dannet den 10. januar 2015 af en tidligere øverstbefalende for Tehrik-e Taliban Pakistan (TTP) og blev oprettet af tidligere Taliban-grupperingsledere, som aflagde en troskabsed til Den Islamiske Stat i Irak og Levanten (opført som Al-Qaida i Irak). ISIL-K har påtaget sig ansvaret for adskillige angreb i både Afghanistan og Pakistan. Den i artikel 7e, litra e), omhandlede dato: 14.5.2019.«
                     
                  
                        2)
                     
                     
                        Følgende punkt under overskriften »Fysiske personer« udgår: »Nessim Ben Mohamed Al-Cherif Ben Mohamed Saleh Al-Saadi (alias a) Nassim Saadi, b) Dia el Haak George, c) Diael Haak George, d) El Dia Haak George, e) Abou Anis, f) Abu Anis). Adresse: a) Via Monte Grappa 15, Arluno (Milano), Italien; b) Via Cefalonia 11, Milano, Italien (bopæl, seneste kendte adresse). Fødselsdato: a) 30.11.1974, b) 20.11.1974. Fødested: a) Haidra Al-Qasreen, Tunesien; b) Libanon; c) Algeriet. Nationalitet: Tunesisk. Pasnr.: M788331 (tunesisk pas udstedt den 28.9.2001, som udløb den 27.9.2006). Andre oplysninger: a) Frihedsberøvet i Italien indtil den 27.4.2012; b) Faderens navn er Mohamed Sharif; c) Moderens navn er Fatima. Den i artikel 2a, stk. 4, litra b), omhandlede dato: 12.11.2003.«